දෙහිවල පොලිසියේ බුද්ධි අංශයේ හිටපු ස්ථානාධිපති සුනිල් තාබෘෘ ඝාතනය කළ එල් ටි ටි ඊ සාමාජිකයෙකුට ජීවිතාන්තය දක්වා සිර දඬුවම් නියම කර තිබෙනවා.දෙහිවල පොලිසියේ බුද්ධි අංශයේ හිටපු ස්ථානාධිපති සුනිල් තාබෘෘ  2003 ජුලි 23 දින ඔහුගේ නිල නිවසේ දී වෙඩි තබා ඝාතනය කෙරුනා.මෙම කොටි සාමාජිකයකයාට කොළඹ මහාධිකරණය අද(01) ජීවිතාන්තය දක්වා සිර දඬුවම් නියම කළා.වරදකරුවූයේ සෙල්වතුරෙයි කිරුබාකරන් හෙවත් මදන් නමැති මුල්ලිවයික්කාල්හි පදිංචිකරුවකුටයි.ඊට අමතරව තවත් වසර 5ක සිර දඬුවම් හා රුපියල් 25000ක දඩයක් ද ඔහුට නියම කෙරුනේ චෝදනා 3කටයි.කොළඹ මහාධිකරණ විනිසුරු පියසේන රණසිංහ අදාළ නියෝගය ලබා දුන්නා.දෙහිවල පොලිස් ස්ථානය තුළදී පොලිස් පරීක්ෂක සුනිල් තාබෘෘට පිස්තෝලයකින් වෙඩි තබා ඝාතනය කිරීම සම්බන්ධයෙන් ත්‍රස්තවාදය වැළැකවීමේ පනත යටතේ විත්තිකරුට එරෙහිව නීතිපතිවරයා මෙම නඩුව පවරා තිබුනා.